કરણ અંશુમનઃ ચોક્કસ. હું જવાનોની રોજિંદી કામગીરીઓ તેમજ એમનાં જીવન વિશેની જાણકારી મેળવવા માટે નેશનલ સિક્યુરિટી ગાર્ડ (NSG)ના અધિકારીઓને મળ્યો હતો. હું કશ્મીર ગયો હતો અને ત્યાં રાજકીય વર્તુળો સાથે સંકળાયેલા લોકોને મળ્યો હતો. હું ઉરીથી પણ આગળ – લાઈન ઓફ કન્ટ્રોલ (LoC) સુધી પગપાળા ગયો હતો. જ્યાં આર્મી તથા પોલીસ ચેકપોઈન્ટ્સ/મથકો ખાતે કલાકો સુધી મારે રાહ જોવી પડી હતી. આટલું સંશોધન કરવામાં મને અનેક પ્રકારના અનુભવો થયાં. મારે લશ્કરના જવાનો, નેતાઓ અને મિડિયાકર્મીઓને પણ મળવાનું થયું હતું.